b"\n_START_ARTICLE_\nS\xc3\xadtid\n_START_SECTION_\nReproducci\xc3\xb3\n_START_PARAGRAPH_\nEls nius s\xc3\xb3n instal\xc2\xb7lats en forats d'arbres i algunes esp\xc3\xa8cies redueixen la mida d'aquests bastint una paret prima de fang.\n_START_SECTION_\nAlimentaci\xc3\xb3\n_START_PARAGRAPH_\nMengen insectes, llavors i nous.  _NEWLINE_S\xc3\xb3n ocells omn\xc3\xadvors: encara s'alimenten principalment d'insectes, complementen la seva dieta amb nous i llavors, especialment a l'hivern. Busquen insectes ocults entre l'escor\xc3\xa7a en les seves escalades pels troncs i branques, a vegades cap per avall, i poques vegades es posen en els matolls o el s\xc3\xb2l. Solen alimentar-se en solitari en el seu territori durant la temporada de reproducci\xc3\xb3 i cria, marcant-lo amb forts crits i cants senzills; per\xc3\xb2 poden unir-se a esbarts per aconseguir aliment durant la resta de l'any.\n_START_SECTION_\nDistribuci\xc3\xb3 geogr\xc3\xa0fica\n_START_PARAGRAPH_\nViuen als boscos i arbredes de l'Am\xc3\xa8rica del Nord, Eur\xc3\xa0sia, Austr\xc3\xa0lia, Nova Guinea i Madagascar.\n_START_SECTION_\nCostums\n_START_PARAGRAPH_\nRecorren f\xc3\xa0cilment els troncs verticals, tant de cap per avall com de cap per amunt, sense recolzar-se en la cua mentre exploren les esquerdes de la fusta tot cercant els insectes que hi habiten. _NEWLINE_La majoria d'esp\xc3\xa8cies d'aquesta fam\xc3\xadlia s\xc3\xb3n sedent\xc3\xa0ries."